Projekts

LATVIJAS REPUBLIKAS MINISTRU KABINETS

2019.gada \_\_\_\_\_\_\_ Noteikumi Nr.

Rīgā (Prot. Nr. \_\_ \_\_ .§)

**Grozījumi Ministru kabineta 2010.gada 10.augusta noteikumos Nr.741
“Noteikumi par ostas valdes locekļu mēnešalgu un speciālo piemaksu”**

Izdoti saskaņā ar
Valsts un pašvaldību institūciju amatpersonu
un darbinieku atlīdzības likuma
13.pantu un 15.panta pirmo daļu

Izdarīt Ministru kabineta 2010.gada 10.augusta noteikumos Nr.741 “Noteikumi par ostas valdes locekļu mēnešalgu un speciālo piemaksu” (Latvijas Vēstnesis, 2010, 128.nr.; 2013, 179.nr.) šādus grozījumus:

1. Izteikt 5.punktu šādā redakcijā:

“5. Ostas iedalījumu un ostas valdes priekšsēdētāja mēnešalgu atbilstoši ostas iedalījumam nosaka, piemērojot koeficientu saskaņā ar šo noteikumu pielikumu un ņemot vērā Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmēru, kas noapaļots pilnos *euro*. Mazās ostas valdes priekšsēdētājam mēnešalgu nosaka, ja osta iepriekšējā kalendāra gadā ir nodrošinājusi kravu apgrozījumu, ne mazāku par 200 tūkstošiem tonnu.”

1. Izteikt 6.punktu šādā redakcijā:

“6. Lielās un vidējās ostas valdes locekļa mēnešalgu nosaka 90 procentu apmērā no ostas valdes priekšsēdētāja mēnešalgas. Mazās ostas valdes loceklim mēnešalgu nosaka, ja osta iepriekšējā kalendāra gadā ir nodrošinājusi kravu apgrozījumu, ne mazāku par 200 tūkstošiem tonnu. Mazās ostas valdes locekļa mēnešalgu nosaka minimālās mēneša darba algas apmērā un izmaksā par tiem mēnešiem, kuros ir bijusi valdes sēde un valdes loceklis tajā ir piedalījies.”

1. Papildināt noteikumus ar 6.1 punktu šādā redakcijā:

“6.1 Reizi gadā pēc ostas gada pārskata apstiprināšanas, ievērojot Centrālās statistikas pārvaldes oficiālā statistikas paziņojuma par valstī strādājošo iepriekšējā gada mēneša vidējās darba samaksas apmēru, veic ostas valdes locekļu mēnešalgu pārrēķinu.”

1. Svītrot 7., 8. un 9.punktu.
2. Izteikt 10.punktu šādā redakcijā:

“10. Ostas valdes priekšsēdētājs un valdes loceklis saņem reizi gadā speciālo piemaksu – lielās un vidējās ostas valdes priekšsēdētājs un valdes loceklis – vienas mēnešalgas apmērā. Mazās ostas valdes priekšsēdētājs saņem reizi gadā speciālo piemaksu – vienas mēnešalgas apmērā, bet mazās ostas valdes loceklis vienas minimālās mēneša darba algas apmērā. Speciālo piemaksu izmaksā, ja ostas kravu apgrozījums iepriekšējā kalendāra gadā pārsniedz ostas kravu apgrozījumu, kāds bija gadā pirms iepriekšējā kalendāra gada, un ostas valdes priekšsēdētājs un valdes loceklis iepriekšējā kalendāra gadā ne mazāk kā sešus mēnešus ir veicis attiecīgi valdes priekšsēdētāja un valdes locekļa pienākumus.”

1. Izteikt pielikumu šādā redakcijā:

“Pielikums
Ministru kabineta
2010.gada 10.augusta
noteikumiem Nr.741

**Ostas iedalījums un ostas valdes priekšsēdētaja mēnešalga**

|  |  |  |  |
| --- | --- | --- | --- |
| **Nr.p.k.** | **Ostas iedalījums** | **Finanšu rādītāji** | **Ostas valdes priekšsēdētāja mēnešalgas noteikšanai piemērojamais koeficients** |
|  |  | bilances kopsumma (milj. *euro*) | neto apgrozījums (milj. *euro*) |  |
| 1. | Maza osta | līdz 28,46 (neieskaitot) | līdz 4,27 (neieskaitot) | 0,9 |
| 2. | Vidēja osta | no 28,46 līdz 71.14 (neieskaitot) | no 4,27 līdz 14.23 (neieskaitot) |  2,4 |
| 3. | Liela osta | 71,14 un vairāk | 14,23 un vairāk | 3,0 |

Ministru prezidents A.K. Kariņš

Satiksmes ministrs T. Linkaits

Iesniedzējs:
satiksmes ministrs T. Linkaits

Vīza:
valsts sekretārs K. Ozoliņš